Virallinen lehti nro C 340 , 27/11/1999 s. 0074



ETA-sopimuksen liitteessä XIII olevassa 64a kohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen antama tiedonanto (neuvoston asetus (ETY) N:o 2408/92, annettu 23 päivänä heinäkuuta 1992, yhteisön lentoliikenteen harjoittajien pääsystä yhteisön sisäisen lentoliikenteen reiteille) Julkisen palvelun velvoitteiden asettaminen reiteillä Røst-Bodø-Røst ja Fagernes-Oslo-Fagernes harjoitettavalle säännölliselle lentoliikenteelle (1999/C 340/12) Røst-Bodø-Røst 1. JOHDANTO Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan (http://europa.eu.int/eur-lex/en/lif/dat/en_392R2408.html) mukaisesti asettaa 1 päivästä huhtikuuta 2000 alkaen julkisen palvelun velvoitteet seuraavalla reitillä harjoitettavalle säännölliselle lentoliikenteelle: Røst-Bodø-Røst. 2. JULKISEN PALVELUN VELVOITTEESEEN SISÄLTYY SEURAAVAA: 2.1 Vähimmäisvuorotiheys, paikkakapasiteetti, reitit ja aikataulut Vaatimukset ovat voimassa ympäri vuoden. Kumpaankin suuntaan on liikennöitävä päivittäin. Vuorotiheydet - Vähintään kaksi edestakaista vuoroa päivittäin maanantaista perjantaihin ja vähintään kaksi edestakaista vuoroa lauantaista sunnuntaihin. Paikkakapasiteetti - Maanantaista perjantaihin on tarjottava kumpaankin suuntaan vähintään 150 paikkaa ja lauantaista sunnuntaihin vähintään 30 paikkaa. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Reititys - Vähintään yhden vaadituista edestakaisista päivittäisistä vuoroista maanantaista perjantaihin ja vähintään yhden vaadituista edestakaisista vuoroista lauantaista sunnuntaihin on oltava välilaskuttomia. Aikataulut Aikatauluissa on lentomatkojen kysyntä otettava huomioon. Vähintään yhden päivittäisen lennon aikataulun on mahdollistettava yhteydet Bodøn ja Oslon väliselle reitille. Vaadittuja lentoja koskevat lisäksi seuraavat ehdot maanantaista perjantaihin (ajat paikallisia): - ensimmäisen vuoron on saavuttava Bodøhön viimeistään klo 10.30, ja viimeisen vuoron on lähdettävä Bodøstä aikaisintaan klo 16.30. 2.2 Ilma-alusluokka Vaadituilla lennoilla on käytettävä vähintään 15 matkustajalle rekisteröityjä ilma-aluksia. Liikenteenharjoittajia pyydetään ottamaan erityisesti huomioon lentokenttien tekniset ja operatiiviset olosuhteet, kuten lyhyt kiitotie Røstissä. Lisätietoja saa osoitteesta: Luftfartstilsynet , Postboks 8050 Dep , N - 0031 Oslo , puhelin (47) 23 31 78 00. 2.3 Lipunhinnat - Täysin muutettavissa olevien menolippujen perushinnat eivät saa ylittää 1. huhtikuuta 2000 alkavana toimintavuonna 705:tä Norjan kruunua. - Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/www-open/english/statistics_by_subject/). - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on pidettävä tarjolla kaikkia näiden sopimusten mukaisia alennuksia. - Hintoihin on tarjottava normaalin käytännön mukaisia sosiaalisia alennuksia. 2.4 Palvelujen jatkuvuus Suoranaisesti liikenteenharjoittajasta johtuvista syistä peruutettujen lentojen määrä ei saa ylittää 1,5 prosenttia aiotusta lentojen määrästä vuodessa. 2.5 Yhteistyöjärjestelyt Sen jälkeen kun on järjestetty tarjouskilpailu, jolla liikennöintioikeus Røstin ja Bodøn välisellä reitillä rajoitetaan yhteen liikenteenharjoittajaan, ovat voimassa seuraavat ehdot: Lipunhinnat - Kaikki muihin reitteihin liittyvät jatkoyhteyshinnat on tarjottava yhtäläisin ehdoin kaikille liikenteenharjoittajille. - Näillä lennoilla ei voida ansaita eikä käyttää kanta-asiakkaiden bonusjärjestelmän pisteitä. Jatkoyhteyksien ehdot - Kaikkien liikenteenharjoittajan asettamien ehtojen, jotka koskevat matkustajien kuljettamista toisten liikenteenharjoittajien reiteille tai reiteiltä mukaan lukien odotusaikoja sekä lippujen ja matkatavaroiden tarkastusta koskevat ehdot, on oltava puolueettomia ja syrjimättömiä. 3. MUUTA Nämä julkisen palvelun velvoitteet korvaavat Euroopan yhteisöjen virallisessa lehdessä C 141, 20 päivänä toukokuuta 1999 numerolla 6 julkaistut velvoitteet. 4. Lisätietoja saa osoitteesta: Samferdselsdepartementet Postboks 8010 Dep N - 0030 Oslo Puhelin (47) 22 24 82 41 faksi (47) 22 24 95 72 Nämä tiedot löytyvät myös Internetistä: http://www.odin.dep.no/sd/publ/publ.html/ Fagernes-Oslo-Fagernes 1. JOHDANTO Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan (http://europa.eu.int/eur-lex/en/lif/dat/en_392R2408.html) mukaisesti asettaa 1. päivästä huhtikuuta 2000 alkaen julkisen palvelun velvoitteet seuraavalla reitillä harjoitettavalle säännölliselle lentoliikenteelle: Fagernes-Oslo-Fagernes. 2. JULKISEN PALVELUN VELVOITTEESEEN SISÄLTYY SEURAAVAA: 2.1 Vähimmäisvuorotiheys, paikkakapasiteetti, reitit ja aikataulut Vaatimukset ovat voimassa ympäri vuoden. Kumpaankin suuntaan on liikennöitävä päivittäin sunnuntaita lukuun ottamatta. Vuorotiheydet - Käytettäessä vähintään 30 matkustajalle rekisteröityjä ilma-aluksia: vähintään yksi edestakainen vuoro päivittäin maanantaista perjantaihin ja vähintään yksi edestakainen vuoro sunnuntaisin. - Käytettäessä vähintään 15:lle ja enintään 29 matkustajalle rekisteröityjä ilma-aluksia: vähintään kaksi edestakaista vuoroa päivittäin maanantaista perjantaihin ja vähintään kaksi edestakaista vuoroa lauantaista sunnuntaihin. Paikkakapasiteetti - Maanantaista perjantaihin on tarjottava kumpaankin suuntaan vähintään 150 paikkaa ja lauantaista sunnuntaihin vähintään 30 paikkaa. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on suurempi kuin 70 prosenttia tarjottujen paikkojen määrästä, liikenteenharjoittajan on lisättävä paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. - Jos matkustajien määrä ajanjaksolla 1. tammikuuta-30. kesäkuuta tai 1. elokuuta-30. marraskuuta on pienempi kuin 35 prosenttia tarjottujen paikkojen määrästä, liikenteenharjoittaja voi vähentää paikkakapasiteettia tämän tiedonannon liitteenä olevien liikenneministeriön antamien sääntöjen mukaisesti. Reititys - Vaadittujen lentojen on oltava välilaskuttomia. Aikataulut Aikatauluissa on otettava huomioon lentomatkojen kysyntä. Vaadittuja lentoja koskevat lisäksi seuraavat ehdot maanantaista perjantaihin käytettäessä vähintään 15:lle ja enintään 29 matkustajalle rekisteröityjä ilma-aluksia: - Ensimmäisen vuoron on saavuttava kumpaankin suuntaan viimeistään klo 10.00, ja viimeisen vuoron on lähdettävä aikaisintaan klo 16.00. 2.2 Ilma-alusluokka Vaadituilla lennoilla on käytettävä vähintään 15 matkustajalle rekisteröityjä ilma-aluksia. Liikenteenharjoittajia pyydetään ottamaan erityisesti huomioon lentokenttien tekniset ja operatiiviset olosuhteet. Lisätietoja saa osoitteesta: Luftfartstilsynet , Potboks 8050 Dep , N - 0031 Oslo , puhelin (47) 23 31 78 00. 2.3 Lipunhinnat - Täysin muutettavissa olevien menolippujen perushinnat eivät saa ylittää 1. huhtikuuta 2000 alkavana toimintavuonna 705:ttä Norjan kruunua. - Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no/www-open/english/statistics_by_subject/). - Liikenteenharjoittajan on osallistuttava kotimaanlinjoilla toimivien liikenteenharjoittajien kulloinkin voimassa oleviin sopimuksiin, ja sen on pidettävä tarjolla kaikkia näiden sopimusten mukaisia alennuksia. - Hintoihin on tarjottava normaalin käytännön mukaisia sosiaalisia alennuksia. 2.4 Palvelujen jatkuvuus Suoranaisesti liikenteenharjoittajasta johtuvista syistä peruutettujen lentojen määrä ei saa ylittää 1,5 prosenttia aiotusta lentojen määrästä vuodessa. 2.5 Yhteistyöjärjestelyt Sen jälkeen kun on järjestetty tarjouskilpailu, jolla liikennöintioikeus Fagernesin ja Oslon välisellä reitillä rajoitetaan yhteen liikenteenharjoittajaan, ovat voimassa seuraavat ehdot: Lipunhinnat - Kaikki muihin reitteihin liittyvät jatkoyhteyshinnat on tarjottava yhtäläisin ehdoin kaikille liikenteenharjoittajille. - Näillä lennoilla ei voida ansaita eikä käyttää kanta-asiakkaiden bonusjärjestelmän pisteitä. Jatkoyhteyksien ehdot - Kaikkien liikenteenharjoittajan asettamien ehtojen, joka koskevat matkustajien kuljettamista toisten liikenteenharjoittajien reiteille tai reiteiltä mukaan lukien odotusaikoja sekä lippujen ja matkatavaroiden tarkastusta koskevat ehdot, on oltava puolueettomia ja syrjimättömiä. 3. Lisätietoja saa osoitteesta: Samferdselsdepartementet Postboks 8010 Dep N - 0030 Oslo Puhelin (47) 22 24 82 41 faksi (47) 22 24 95 72. Nämä tiedot löytyvät myös Internetistä: http://www.odin.dep.no/sd/publ/publ.html/ LIITE LIITE ILMOITUKSIIN, JOTKA KOSKEVAT JULKISEN PALVELUN VELVOITTEIDEN ASETTAMISTA REITEILLÄ RØST-BODØ JA FAGERNES-OSLO HARJOITETTAVALLE SÄÄNNÖLLISELLE LENTOLIIKENTEELLE TUOTANNON ELI TARJOTTAVIEN PAIKKOJEN MÄÄRÄN TARKISTAMINEN - TUOTANNON TARKISTAMISLAUSEKE 1. Tuotannon tarkistamislausekkeen tarkoitus Tuotannon tarkistamislausekkeen avulla on tarkoitus varmistaa, että liikenteenharjoittajan tarjoama paikkakapasiteetti mukautuu kysynnän muutoksiin. Matkustajamäärien kasvaessa huomattavasti ja ylittäessä jäljempänä annetut enimmäisprosenttiosuudet paikkojen kokonaismäärästä (käyttöaste) liikenteenharjoittajan on lisättävä tarjottujen paikkojen määrää. Samoin liikenteenharjoittaja voi vähentää tarjottujen paikkojen määrää, kun matkustajamäärät vähenevät huomattavasti. Ks. jäljempänä kohdassa 3 oleva eritelmä. 2. Käyttöasteen mittausjaksot Ajanjaksot, joina käyttöastetta tarkkaillaan ja arvioidaan, ovat 1. tammikuuta-30. kesäkuuta ja 1. elokuuta-30. marraskuuta. 3. Tuotannon eli tarjottavien paikkojen määrän muuttamisen edellytykset 3.1 Tuotannon lisäämisen edellytykset 3.1.1 Tarjottavien paikkojen määrää on lisättävä, kun julkisen palvelun velvoitteeseen kuuluvan reitin keskimääräinen käyttöaste ylittää 70 prosenttia. Näiden reittien keskimääräisen käyttöasteen ylittäessä 70 prosenttia kohdassa 2 mainitulla jaksolla liikenteenharjoittajan on lisättävä niiden paikkatarjontaa vähintään 10 prosentilla viimeistään seuraavan IATA-liikennöintikauden alusta. Tarjottavien paikkojen määrää on lisättävä vähintään siten, että keskimääräinen käyttöaste ei ylitä 70:tä prosenttia. 3.1.2 Lisätessään tarjottujen paikkojen määrää edellä esitetyllä tavalla liikenteenharjoittaja voi halutessaan käyttää uuden tuotannon yhteydessä ilma-aluksia, joiden paikkakapasiteetti on alhaisempi kuin alkuperäisessä tarjouksessa edellytetty. 3.2 Tuotannon vähentämisen edellytykset 3.2.1 Tarjottavien paikkojen määrää voidaan vähentää, kun julkisen palvelun velvoitteeseen kuuluvan reitin keskimääräinen käyttöaste on alhaisempi kuin 35 prosenttia. Näiden reittien keskimääräisen käyttöasteen ollessa alhaisempi kuin 35 prosenttia kohdassa 2 mainitulla jaksolla liikenteenharjoittaja voi vähentää näillä reiteillä tarjottavien paikkojen määrää enintään 25 prosentilla ensimmäisestä edellä mainitun jakson jälkeisestä päivästä alkaen. 3.2.2 Reiteillä, joilla tarjotaan kumpaankin suuntaan enemmän kuin kaksi vuoroa päivässä, on toteutettava kohdan 3.2.1 mukainen tuotannon vähennys vähentämällä tarjottavien vuorojen määrää. Tästä voidaan poiketa vain, jos liikenteenharjoittaja käyttää ilma-aluksia, joiden paikkakapasiteetti on suurempi kuin julkisen palvelun velvoitteiden asettamisilmoituksessa määrätty vähimmäiskapasiteetti. Liikenteenharjoittaja voi tällöin käyttää pienempiä ilma-aluksia, ei kuitenkaan sellaisia, joiden paikkakapasiteetti on pienempi kuin julkisen palvelun velvoitteiden asettamisilmoituksessa määrätty. 3.2.3 Reiteillä, joilla tarjotaan kumpaankin suuntaan ainoastaan yksi tai kaksi vuoroa päivässä, voidaan vähentää tarjottavien paikkojen määrää ainoastaan käyttämällä ilma-aluksia, joiden paikkakapasiteetti on alhaisempi kuin julkisen palvelun velvoitteiden asettamisilmoituksessa määrätty. 4. Tuotannon muuttamismenettely 4.1 Norjan liikenneministeriö on lain mukaan liikenteenharjoittajan ehdottamien aikataulujen ja tuotannonmuutosten hyväksymisestä vastaava viranomainen. Tässä yhteydessä viitataan Norjan liikenneministeriön kiertokirjeeseen N-8/97, joka on liitetty tarjousta koskeviin asiakirjoihin. 4.2 Kun tuotantoa on lisättävä kohdan 3.1 edellytysten mukaisesti, uuden tuotannon aikatauluista on sovittava liikenteenharjoittajan ja asianomaisen maakuntahallinnon (maakuntahallintojen) kesken. 4.3 Jos uutta tuotantoa tarjotaan kohdan 3.1 mukaisesti, eivätkä liikenteenharjoittaja ja asianomainen maakuntahallinto (maakuntahallinnot) pääse sopimukseen aikatauluista kohdan 4.2 mukaisesti, liikenteenharjoittaja voi hakea liikenneministeriöltä kohdan 4.1 mukaisesti lupaa käyttää uuden tuotannon yhteydessä eri aikataulua. Tämä ei merkitse sitä, että liikenteenharjoittaja voisi hakea lupaa käyttää aikataulua, johon ei sisälly vaadittua tuotannon lisäystä. Uuden tuotannon aikataulujen poikkeamiselle siitä, mitä asianomainen maakuntahallinto (maakuntahallinnot) voisi hyväksyä kohdan 4.2 mukaisesti, on oltava painavat syyt, jotta ministeriö hyväksyy tällaisen liikenteenharjoittajan ehdotuksen. 5. Taloudellisen korvauksen muuttumattomuus tuotannon muuttuessa 5.1 Liikenteenharjoittajan saama taloudellinen korvaus pysyy entisellään, kun tuotantoa lisätään kohdan 3.1 mukaisesti. 5.2 Liikenteenharjoittajan saama taloudellinen korvaus pysyy entisellään, kun tuotantoa vähennetään kohdan 3.2 mukaisesti.